You are here: Home » Content » Afrikaans Eerste Addisionele Taal Graad 1 » Dit is pret! - 04
Dit is Pret!
MemorandumDie onderwerpe van die modules vir Graad 1 word deur middel van stories wat in die leerder se ervaring val, bekendgestel.Beide seuns en dogters sal dit interessant vind.Sukses met die onderrig van die addisionele taal sal afhang van die herhaling van stories, rympies en gedigte, so ook die woordeskat wat bekend gestel word. Lesse sal in die begin klassikaal geskied. Wanneer die leerders meer vrymoedigheid ontwikkel het om die nuwe taal te praat, kan hulle gesprekke met mekaar voer. Later sal hulle met die opvoeder wil praat en vrae beantwoord. Dit moet spontaan gebeur en leerders moet nooit gedwing word om hardop voor die klas in die vreemde taal te praat as hulle nie die vrymoedigheid het nie.Daar sal altyd diegene wees wat net vir eers sal wil luister. Hulle het baie aanmoediging nodig en as die lesse genotvol aangebied word, kan inhibisies oorkom word.TYDSKEDULE VIR DIE MODULES 1 - 5Al die leerders behoort al die modules gedurende die Graad 1-jaar te voltooi.In hierdie module is daar 'n aantal prettige aktiwiteite soos byvoorbeeld speletjies, teken, raaisels en resepte om te volg.Rympies en liedjies gee leerders die geleentheid om blootgestel te word aan 'n wye woordeskat. Lees, klanke en besprekings word gedoen om die woordeskat vas te lê.INTEGRASIE VAN TEMASSOSIALE GEREGTIGHEDEPret is vir almal – nie net vir sekere leerders nie.Klem val op herhaling van liedjies, rympies, aksie-liedjies of –rympies / gesels / vrae vra, ens. Elke blad se woordeskat moet eers deeglik bespreek word voordat die blad gedoen word. Daarna word alles op die blad "gelees". Alles wat die leerder self teken of plak, ens,, moet etikette (byskrifte) kry – al die woorde moet dus weer oorgeskryf word.Dit is pretLees soos storieboek. Herhaal oor en oor. Later sê leerders spontaan sekere dele saam, bv. "Kom julle twee . . . / "Dit is pret . . . " / "Onthou . . . "Oppad winkel toeKleur slegs geboue / plekke in wat leerder oppad na sy / haar eie winkelsentrum toe sien.Wie staan waar?Opvoeder laat leerder self name uit klas en sy / haar eie naam invul in blokkies. Hersien woordeskat soos voor, agter, tussen, eerste, tweede, derde, laaste, ens.My beste fliek ooit Leerder teken 'n deel uit sy / haar mees geliefkoosde fliek wat hy / sy nog ooit gesien het.Ek ken hierdie karaktersKleur slegs raampies in van karakters wat leerders alreeds in 'n fliek / video gesien het.Jippee!Leerder kleur ballonne in volgens aanwysings en teken haar- / homself waar sy / hy die ballonne vashou.My geliefkoosde geregteLeerder teken hom- / haarself in die middel en trek 'n streep na dit wat hy / sy graag eet as hy / sy gaan uiteet saam met sy / haar gesin en kleur dit in. Teken twee ander geregte in twee oop blokkies, indien hy / sy van nog iets anders hou. Doen ook meervoude.Inkopies doenBespreek. Teken regte hoeveelhede by op rakke. Soek prentjies van kos in tydskrifte, knip uit en plak in trollie. Hoekom is party voedsel in blikkies / bottels / yskaste / vrieskaste, ens?Ek kan al goed telTel, teken by, sê hoeveel is daar nou en skryf die som neer. Sê: 6 + 4 = 10 (ses plus vier is gelyk aan tien)later: (tien minus ses is gelyk aan vier (10 – 6 = 4)Inkopies doenLeerder kies watter woorde uit die gediggie hy / sy in die spraakwolkies wil skryf. Kleur prentjie in, mimiek / rol-spel / beleefdheidsvorme.My eie inkopielysSoek prentjies in tydskrifte en skryf name by.Wie is ek?Leerder kyk na prentjies en posisies op bl. 22 en sê watter troeteldier dit is. Bespreek ooreenkomste en verskille. Teken prentjies en skryf name van troeteldiere by. (Ek is 'n . . ..) Opvoeder skryf woorde op bord. Leerders skryf oor in regte blok waar hy / sy prentjie teken.Waar is ek? Leerder vul die regte naam in op regte plek.BeginklankiesSê die woord. Noem al die diere en soek diere wat met dieselfde letter begin, bv. skilpad en sywurm. Teken en skryf daardie diere.Kleinste tot grootsteLeerder teken / skryf name, plak prente van diere, maar rangskik hul van die kleinste tot grootste, volgens werklike lewensgrootte).Hier is my troeteldiereLeerder teken prent van hom / haarself by troeteldier. Hierdie bladsy kan vervang word met 'n kunsprent.Waar is hy nou? Leerder teken waar elke dier / persoon is. Hersiening van voorsetsels.Aksie-liedjie Doen bewegings saam met liedjie. Leer woorde. Teken elke deeltjie.Waar slaap hulle? Trek strepie vanaf dier tot by elkeen se hokkie. Uitbreiding van woordeskat.Resep vir melkskommelMaak melkskommel in klas. (Genoeg sodat elke leerder kan proe). Bespreek hoe dit smaak. Leerder soek prentjies en / of teken wat nodig is om resep te maak. (bv. elektriese menger, klitser, skudbekertjie, roomys, melk, ens.)Wat pas nie?Trek 'n kruis oor die prentjie wat nie pas nie. Kleur die res reg in. Hoekom pas dit nie?KontrolebladAl die prentjies (nie in volgorde) wat in storie gebruik word, met woord onder elk. (Bespreek woorde met leerders).Ek kan al goed lees Leerder "lees" deur die prentjies met woorde te vervang.Wat doen 'n mens? Bespreek: skêr (knip), gom (plak), oë (kyk), vergrootglas (soek), dobbelsteen (gooi).Ek kan instruksies volg Kyk na die prentjies en volg die instruksies hoe om die speletjie te maak.Soek prente van troeteldiere. Plak op karton, knip uit en gebruik as "skuiwers".Volg die slangetjie Leerder kan op sy / haar eie speel of twee-twee saam. Opvoeder kan speletjie vergroot en saam met klas speel.Hoe laat is dit? Bespreek tyd. Leerder teken 'n aktiwiteit wat by elke tyd van die dag pas, bv. ontbyt om 7-uur, sport om 3-uur, ens.
Inhoud Aksie-liedjieVoëltjies klap hul vlerkeKyk hoe vlieg hul rondHulle het ruspes in hul bekkeHul vlerke is baie bontKatte soek na muiseKyk hoe sluip hul nouHulle dra dan goed in huiseMamma skrik haar flouVissies swem in waterHul stertjies wikkel soEn kyk jy heelwat laterDan swem hul nog – ek gloOu Skillie stap maar stadigSy nekkie rek en strekAl loop hy nie juis vinnigKry hy oorgenoeg in sy bekHasie lyk nes 'n bolletjie wolHy knibbel aan sy kossiesKyk hoe kan hy rolKruip weg agter die bossiesTable 1
Waar slaap hulle?Figure 1Resep vir melkskommelWat is nodig?6 eetlepels aarbei-roomys4 teelepels aarbei-stroop'n halwe koppie melkHoe maak 'n mens?Skep roomys, stroop en melk in 'n skudbekertjie. Sit die deksel op en skud baie goed. ('n Elektriese menger kan ook gebruik word). Gooi in 'n mooi, lang glas en versier met gekleurde korreltjies bo-op. ('n Regte stukkie aarbei bo-op lyk baie mooi).Wat pas nie?Figure 2Wat pas nie?Figure 3Table 2
Kontroleblad:Figure 4Table 3
AssesseringLeeruitkomste 1:LUISTER: Die leerder luister vir inligting en genot, en reageer op gepaste en kritiese wyse binne 'n wye reeks situasies.Assesseringstandaard 1.1: Dit is duidelik wanneer die leerder kort, eenvoudige stories verstaan;1.1.1 mimiek die storie;Leeruitkomste 4:SKRYF: Die leerder is in staat om verskillende tipes feitelike en verbeeldingryke tekste te skryf vir 'nw ye reeks doeleindes.Assesseringstandaard 4.1: Dit is duidelik wanneer die leerder bekende woorde en sinne oorskryf (byskrifte of titels by tekeninge);Leeruitkomste 5:DINK EN REDENEER: Die leerder is in staat om deur middel van taalgebruik te dink en te redeneer, en u toegang tot inligting te verkry, dit te verwerk en te gebruik sodat leer kan plaasvind.Assesseringstandaard 5.2: Dit is duidelik wanneer die leerder taal gebruik om te dink;5.2.1 identifiseer ooreenkomste en verskille (Sit al die sirkels bymekaar. / Soek die een wat anders is).
« Previous module in collection Dit is pret! - 03
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 23, 2009 4:08 am -0500. Add to a lens